Уздзьвіжаньне — Вікіпэдыя

# Уздзьвіжаньне

### Зьвесткі зь Вікіпэдыі — вольнай энцыкляпэдыі.

| Гэта — накід артыкула. Вы можаце дапамагчы Вікіпэдыі, напісаўшы яго.

Уздзьві́жаньне (Узьві́жаньне, Уздзьві́жаньне Пачэснага і Жыватво́рнага Кры́жа Гаспо́дняга,Сьвя́та ўзвышэ́ньня Сьвято́га Кры́жа) восеньскае сьвята, якое адзначаецца 14 верасьня:

- у Каталіцкім касьцёле - па новым стылі
- у Праваслаўнай царкве - па старым стылі (па новым стылі - 27 верасьня).

## [рэдагаваць] Праваслаўная традыцыя

Уздзьвіжаньне, XV ст. Наўгародская школа.

Сьвяткаваньне Ўздзьвіжаньня Сьвятога і Жыватворнага Крыжа Гасподняга ўсталяванае Царквою ў гонар наступнай падзеі. Рымскія імпэратары-язычнікі намагаліся поўнасьцю зьнішчыць памяць аб сьвяшчэнных мейсцах, дзе пакутаваў за людзей і ўваскрэс Гасподзь наш Ісус Хрыстос. Імпэратар Адрыян загадаў засыпаць зямлёю Галгофу й Труну Гасподнюю. На гэтым штучным ўзвышшы былі пастаўленыя язычніцкія ідалы, і ім прыносілі ахвяры. Аднак праз 300 гадоў роўнаапостальны імпэратар Канстантын Вялікі, які атрымаў пад сьцягам Крыжа шмат перамогаў над ворагамі, горача пажадаў знайсьці Крыж, на якім быў расьпяты Ісус Хрыстос. Дзеля гэтага ён накіраваў у Іерусалім сваю маці, пабожную царыцу Алену. Язычніцкія капішчы й статуі былі тады ў Іерусаліме зьнішчаныя. Было знойдзенае й мейсца, дзе ў зямлі захаваліся тры крыжы, шыльдачка з надпісам, зробленым на загад Пілата, і цьвікі. Каб дазнацца, на якім з трох крыжоў быў расьпяты Збавіцель, Патрыярх Іерусалімскі Макарый па чарзе паклаў крыжы на нябожчыка. Калі быў пакладзены Крыж Гасподні, нябожчык ажыў. Хрысьціяне, іх было вялікае мноства, прыйшлі пакланіцца Сьвятому Крыжу, яны прасілі Макарыя высака ўзьняць Крыж, каб усе мелі магчымасьць з глыбокай пашанай пакланіцца Яму. Гэтая ўрачыстая падзея адбылася ў 326 годзе. У памяць аб ёй і было ўсталяванае гэтае сьвята. Адначасна ў гэты ж дзень прызначаецца строгі пост дзеля ўспаміну крыжовых пакутаў Збавіцеля.

Ніжэй пададзеныя сьвяточныя сьпевы ў рэдакцыі Біблейскае Камісіі БПЦ.

### [рэдагаваць] Трапар сьвята Ўздзьвіжаньня Крыжа Гасподняга, глас 1

Спасі́, Госпадзі, людзей Тваіх,/ і благаславі дастаяніе Тваё,/ перамогу праваслаўным хрысьціянам над супраціўнымі дай// і Тваім Крыжам ахоўвай жыхарства Тваё.

### [рэдагаваць] Кандак сьвята Ўздзьвіжаньня Крыжа Гасподняга, глас 4

Узьня́ты дабравольна на Крыж,/ тэзаіменаванаму Твайму новаму жыхарству/ шчодрасьці Твае пада́й, Хрысьце Божа,/ узрадуй сілаю Тваёю верных людзей Тваіх,/ перамогі даючы́ над супраціўнымі нам,/ якія маем Тваю дапамогу, як ахаваньне міру// і непераможаную перамогу.

### [рэдагаваць] Задастойнік Ўздзьвіжаньня Крыжа Гасподняга

Велічай, душа мая, Пачэсны Крыж Гасподні. Ты Багародзіца, таямнічы рай, што непару́шаны ўзрасьціў Хрыста. Які на зямлі пасадзіў жываноснае дрэва Крыжа. Таму сёньня ўздзьвігнатаму пакланя́ючыся Яму, Цябе велічаем.

## [рэдагаваць] Каталіцкая традыцыя

## [рэдагаваць] Народная традыцыя

Атрымана з «http://be-x-old.wikipedia.org../../../%D1%83/%D0%B7/%D0%B4/%D0%A3%D0%B7%D0%B4%D0%B7%D1%8C%D0%B2%D1%96%D0%B6%D0%B0%D0%BD%D1%8C%D0%BD%D0%B5.html»

Катэгорыі: Накіды | Каталіцкія сьвяты | Праваслаўныя сьвяты | Праваслаўныя пасты

##### Views

- Артыкул
- Гутаркі
- Бягучая вэрсія

##### Пошук

##### На іншых мовах

- Deutsch
- English
- Nederlands
- Polski
- Русский
- Српски / Srpski